Diari Oficial de la Generalitat Valenciana


Sumari del DOGV 9630, del 03-07-2023 (2023/7302)

RESOLUCIÓ de 23 de juny de 2023, del director general d'Esport, per la qual es resol la convocatòria de subvencions destinades a ajuntaments i entitats locals menors de la Comunitat Valenciana per a obres de primer establiment, o de ampliació, millora, modernització, adaptació, adequació o reforç d'instal·lacions esportives ja existents, per als exercicis 2023 i 2024.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9630

Data del DOGV
:   03-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7302


Data del document
:   23-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

RESOLUCIÓ de 23 de juny de 2023, del director general d'Esport, per la qual es resol la convocatòria de subvencions destinades a ajuntaments i entitats locals menors de la Comunitat Valenciana per a obres de primer establiment, o de ampliació, millora, modernització, adaptació, adequació o reforç d'instal·lacions esportives ja existents, per als exercicis 2023 i 2024. [2023/7302]  
  
En compliment del que es disposa en l'Ordre 28/2022, de 4 de maig, de la Conselleria d'Educació, Cultura i Deport (DOGV 9335, 10.05.2022), per la qual s'aproven les bases reguladores de concessió de subvencions a ajuntaments i entitats locals menors de la Comunitat Valenciana destinades per a obres de primer establiment, o d'ampliació, millora, modernització, adaptació, adequació o reforç d'instal·lacions esportives ja existents, i d'acord amb la seua base onze es publicarà una resolució de concessió o denegació.  
  
Per això, en virtut de les facultats conferides en l'esmentada Ordre 28/2022 i el Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport, el director general d'Esport va realitzar la corresponent convocatòria mitjançant la Resolució de 30 de desembre de 2022, per la qual es convoquen subvencions a ajuntaments i entitats locals menors de la Comunitat Valenciana destinades per a obres de primer establiment, o d'ampliació, millora, modernització, adaptació, adequació o reforç d'instal·lacions esportives ja existents, per als exercicis 2023 i 2024 (DOGV 9511, 13.01.2023).  
D'acord amb la resolució esmentada anteriorment i en el marc de l'Ordre 28/2022, s'ha procedit a la instrucció dels expedients amb l'objecte de resoldre la convocatòria.  
Segons s'estableix en la base novena de l'esmentada Ordre 28/2022, sobre la designació de la comissió tècnica d'avaluació, i seguint els criteris objectius d'atorgament de la subvenció que s'estableixen en la base setena de la mateixa ordre.  
Per això, i una vegada formalitzats els actes d'instrucció corresponents següents i en virtut del que es disposa en els articles 160 i 164 de la Llei 1/2015, de 6 de febrer, d'hisenda pública, del sector públic instrumental i de subvencions, resolc:  
  
Primer  
Concedir als municipis que es detallen en l'annex I les subvencions pels imports que s'hi indiquen:  
  
ANNEX I.A. Subvencions de la modalitat A. Obres de primer establiment, ampliació, millora, modernització, adaptació, adequació o reforç d'instal·lacions esportives en ajuntaments i entitats locals menors de la Comunitat Valenciana, amb un màxim de 200.000 euros per projecte i entitat. Segons s'estableix en el resolc quart de la Resolució de 30 de desembre de 2022, del director general d'Esport, per la qual es convoquen les subvencions; les entitats amb una població superior a 5.000 habitants hauran d'aportar un finançament mínim del 20 per cent del cost del projecte i les de població inferior a 5.000 habitants només hauran d'aportar finançament si el cost del projecte supera els 200.000 euros: 31 ajudes per un import de 5.000.000 d'euros.  
  
  
ANNEX I.B. Subvencions de la modalitat B. Obres de primer establiment, ampliació, millora, modernització, adaptació, adequació o reforç d'instal·lacions de pilota valenciana de qualsevol especialitat reconeguda per la Federació de Pilota Valenciana de la Comunitat Valenciana -FPVCV- en ajuntaments i entitats locals menors de la Comunitat Valenciana, amb un màxim de 200.000 euros per projecte i entitat. Segons s'estableix en el resolc quart de la Resolució de 30 de desembre de 2022, del director general d'Esport, per la qual es convoquen les subvencions; les entitats amb una població superior a 5.000 habitants hauran d'aportar un finançament mínim del 20 per cent del cost del projecte i les de població inferior a 5.000 habitants només hauran d'aportar finançament si el cost del projecte supera els 200.000 euros: 10 ajudes per un import d'1.545.000 euros.  
Segons la base deu, punt 6, si renuncia alguna de les entitats beneficiàries, el crèdit assignat a aquesta ser atorgat a l'entitat sol·licitant o les entitats sol·licitants següents a aquella, per ordre de puntuació.  
  
  
Segon  
Desestimar la concessió d'ajudes als municipis que es detallen en l'annex II per esgotament del crèdit pressupostari (ordenats per ordre de puntuació):  
  
ANNEX II.A. Desestimar la concessió d'ajudes a sol·licitants de la modalitat A. Obres de primer establiment, ampliació, millora, modernització, adaptació, adequació o reforç d'instal·lacions esportives en ajuntaments i entitats locals menors de la Comunitat Valenciana, per esgotament del crèdit pressupostari.  
  
ANNEX II.B. Desestimar la concessió d'ajudes a sol·licitants de la modalitat B. Obres de primer establiment, ampliació, millora, modernització, adaptació, adequació o reforç de instal·lacions de pilota valenciana de qualsevol especialitat reconeguda per la Federació de Pilota Valenciana de la Comunitat Valenciana -FPVCV- en ajuntaments i entitats locals menors de la Comunitat Valenciana, per esgotament del crèdit pressupostari.  
  
Tercer  
Desestimar la concessió d'ajudes als municipis o entitats locals menors que es detallen en l'annex III, pels motius que s'hi indiquen.  
  
  
Quart  
Serà motiu de minoració de la subvenció concedida, no haver justificat la totalitat de les despeses corresponents en temps i/o forma o no ajustar-se als conceptes subvencionables.  
  
Cinqué  
Els municipis beneficiaris hauran de complir les obligacions a les quals es refereix la base quarta de l'Ordre 28/2022, de 4 de maig, de la Conselleria de Educació, Cultura i Esport, i el que es disposa en l'article 14 de la Llei 38/2003, de 17 de novembre, general de subvencions.  
  
Sisé  
El termini de presentació de la justificació de les subvencions concedides conclourà el 31 d'octubre de 2024.  
La presentació de la documentació justificativa es realitzarà necessàriament per mitjans electrònics, en l'enllaç següent:  
 https://www.gva.es/va/inicio/procedimientos'id\_proc=20101&version=amp.  
  
Seté. Transparència, subministrament d'informació i dades obertes  
Sense perjudici de les obligacions de transparència que té com a entitat pública, en virtut de la Llei 19/2013, de 9 de desembre, de transparència, accés a la informació pública i bon govern, i de la Llei 1/2022, de 13 d'abril, de transparència i bon govern de la Comunitat Valenciana, les entitats beneficiàries tenen les obligacions següents:  
  
1. Donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent el logotip de la Generalitat en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
2. Subministrar a l'entitat concedent, amb un requeriment previ, tota la informació que siga necessària perquè aquesta complisca les obligacions previstes en la llei de transparència, en el termini de 15 dies hàbils des del requeriment.  
3. La disposició dels nous conjunts de dades que es generen per la formalització i el desenvolupament de les subvencions atorgades per l'Administració de la Generalitat, sempre que siga possible, com a conjunt de dades obertes.  
Huité  
Autoritzar i disposar els fons a favor de totes i cadascuna de les entitats locals que s'especifiquen en el punt primer, i per les quantitats que s'indiquen, a càrrec del crèdit existent en el capítol VII, 4.71.76.378.09 del capítol VII, línia S8260, «Pla de renovació i millora d'infraestructures esportives municipals», de la Llei de pressupost de la Generalitat per a l'exercici 2023, amb la distribució d'anualitats següent:  
  
- Anualitat 2023: 6.414.100 euros.  
- Anualitat 2024: 130.900 euros.  
L'anualitat 2024 queda condicionada a l'existència de crèdit adequat i suficient en els corresponents pressupostos de la Generalitat per a l'exercici 2024.  
  
Nové  
Les entitats hauran d'aportar, per mitjans propis o aliens, la part de finançament del pressupost final executat no cobert mitjançant l'ajuda que per aquest acte es concedeix.  
  
D'acord amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14, i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta resolució, que posa fi a la via administrativa, les entitats podran interposar un recurs potestatiu de reposició o bé directament un recurs contenciós administratiu en els terminis i davant els òrgans que s'indiquen a continuació:  
a) El recurs potestatiu de reposició haurà d'interposar-se davant la consellera d'Educació, Cultura i Esport en el termini d'un mes a contar des de l'endemà de la publicació d'aquesta resolució en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació d'aquesta resolució en el Diari Oficial de la Generalitat Valenciana.  
  
València, 23 de juny de 2023.- La consellera d'Educació, Cultura i Esport, p. d. (Ordre 15/2023, de 26.05.2023, DOGV 9607, 31.05.2023), el director general d'Esport: Josep Miquel Moya Torres.